**19.01.2023 (2).**

**E-pasta nosaukums**

Iespēja pieteikties individuālajiem aizsardzības līdzekļiem

**E-pasta teksts**

Nacionālais veselības dienests (turpmāk tekstā - Dienests) informē, ka ir iespēja pieteikties individuālajiem aizsardzības līdzekļiem (turpmāk tekstā - IAL), kam beidzies derīguma termiņš.

Ārstniecības iestādes, kas jau pasūtījuši IAL iepriekšēja reizē tuvākajā laikā tos saņems un tas neliedz iespēju pieteikties papildu IAL apjomam.

                Ņemot vērā, ka IAL jau beidzies derīguma termiņš, Dienests aicina pieteikties aizsardzības līdzekļiem, ja ārstniecības iestādei ir tāda nepieciešamība. Dienests aicina ņemt vērā, ka ārstniecības iestādei varbūt pašai būs jāorganizē IAL saņemšanu no noliktavas, tāpēc lūdzam norādīt nepieciešamo: ar piegādi un/vai bez piegādes. Piegādes iespējas būs atkarīgas no pieteiktā IAL apjoma.

Lūdzam līdz 25.01.2023 iesniegt Dienestam informāciju par IAL nepieciešamību (aizpildīt pieteikumu, kas ir pielikumā) un nosūtīt to uz Jūsu teritoriālas nodaļas e-pastu, norādot pozīcijas apjomu.

Ražotāja noteiktie derīguma termiņi IAL garantē to efektivitāti aizsardzībai no mikrobioloģiskā vai cita veida piesārņojuma, aizsardzībai pret kuru konkrētais līdzeklis ir paredzēts. Tādēļ pēc ražotāja noteiktā derīguma termiņa laika tos neizmanto augstāk aprakstītajos gadījumos  Taču tie pilnībā ir izmantojami kā darba apģērbs, lai nodrošinātu aizsardzību no ārējās vides faktoru ietekmes, aptraipīšanās u.tml.

Ņemot vērā minēto individuālos aizsardzības līdzekļus pēc derīgu termiņa var izmantot darbinieki (ārstniecības iestādēs, ilgstošas sociālās aprūpes iestādēs, bērnu izglītības vai uzraudzības iestādēs u.c.) lai novērstu saskari ar apkārtējo vidi:

A.            halātus pēc derīguma termiņa var izmantot veicot darbus, kuru laikā ir iespējama notraipīšanās un  nav nepieciešama aizsardzība pret mikrobioloģisko piesārņojumu;

B.            cepures, lai pasargātu matus no apkārtējās vides vai novērstu matu nokļūšanu apkārtējā vidē;

E.            bahilas, lai pasargātu telpas no piesārņošanas ar netīriem apaviem.

